CELEX: 31996D0322
Language: el
Date: 1995-12-20 00:00:00
Title: 96/322/ΕΚ: Απόφαση της Επιτροπής, της 20ής Δεκεμβρίου 1995, που αφορά την απόρριψη της αίτησης της Δανίας για λήψη διασφαλιστικών μέτρων για τα φαρμακευτικά προϊόντα που προέρχονται από την Ισπανία (Το κείμενο στη δανική γλώσσα είναι το μόνο αυθεντικό)

Avis juridique important

|

31996D0322

96/322/ΕΚ: Απόφαση της Επιτροπής, της 20ής Δεκεμβρίου 1995, που αφορά την απόρριψη της αίτησης της Δανίας για λήψη διασφαλιστικών μέτρων για τα φαρμακευτικά προϊόντα που προέρχονται από την Ισπανία (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 122 της 22/05/1996 σ. 0024 - 0024

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1995 περί απορρίψεως της αίτησης της Δανίας για λήψη διασφαλιστικών μέτρων για τα φαρμακευτικά προϊόντα που προέρχονται από την Ισπανία (Το κείμενο στη δανική γλώσσα είναι το μόνο αυθεντικό) (96/322/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την πράξη προσχώρησης της Ισπανίας και της Πορτογαλίας, και ιδίως το άρθρο 379,την αίτηση της Δανίας,Εκτιμώντας:ότι η Δανία, με επιστολή της 3ης Οκτωβρίου 1995, ζήτησε από την Επιτροπή την άδεια να λάβει διασφαλιστικά μέτρα κατ' εφαρμογή του άρθρου 379 της πράξης προσχώρησης, με στόχο την παράταση της μεταβατικής περιόδου που προβλέπεται στο άρθρο 47 της πράξης προσχώρησης για τα φαρμακευτικά προϊόντα που προέρχονται από την Ισπανία και τα οποία προστατεύονται στη Δανία με δίπλωμα ευρεσιτεχνίας, αλλά όχι στην Ισπανία 7ότι, κατά την υποβολή του αιτήματος αυτού, οι δανικές αρχές διαβίβασαν στην Επιτροπή τα αναγκαία στοιχεία προκειμένου να μπορέσει η τελευταία να εκτιμήσει το βάσιμο του αιτήματος 7ότι οι δανικές αρχές στηρίζουν το αίτημά τους στο γεγονός ότι η αγορά φαρμακευτικών προϊόντων της Δανίας θα αντιμετωπίσει οικονομικές δυσχέρειες μετά τη λήξη της μεταβατικής περιόδου που προβλέπεται στο άρθρο 47 της πράξης προσχώρησης, δηλαδή στις 7 Οκτωβρίου 1995, σύμφωνα πάντα με τις εν λόγω αρχές 7 ότι, επειδή οι τιμές των φαρμακευτικών ιδιοσκευασμάτων στην ισπανική αγορά είναι χαμηλότερες από τις τιμές που ισχύουν στη δανική αγορά για τα ίδια ιδιοσκευάσματα, η λήξη της μεταβατικής περιόδου θα έχει ως συνέπεια να αυξηθούν αισθητά παράλληλες εισαγωγές 7 ότι η αύξηση αυτή θα έχει επίσης αρνητικές συνέπειες για τα μερίδια των δανικών επιχειρήσεων, από το 1996, στον τομέα αυτό 7ότι το άρθρο 379 παρεκκλίνει από τη θεμελιώδη αρχή της ελεύθερης κυκλοφορίας ύτων εμπορευμάτων 7 ότι, ως εκ τούτου, πρέπει να ερμηνεύεται αυστηρά, σύμφωνα με την πάγια νομολογία του Δικαστηρίου 7ότι, συνεπώς, σύμφωνα με την ίδια νομολογία και την προηγηθείσα πρακτική της Επιτροπής, το άρθρο 379 δεν μπορεί να εφαρμοστεί 7ότι σκοπός του άρθρου 379 είναι να επιτρέψει σε ένα συγκεκριμένο τομέα οικονομικής δραστηριότητας ο οποίος αντιμετωπίζει σοβαρές και ενδεχομένως παρατεινόμενες δυσχέρειες, να ισορροπήσει εκ νέου και να προσαρμοστεί στην οικονομία της "κοινής αγοράς" 7ότι η ανάλυση των οικονομικών στοιχείων που παρείχαν οι δανικές αρχές, κατέδειξε ότι δεν πληρούνται οι προϋποθέσεις εφαρμογής του άρθρου 379 7 ότι, συγκεκριμένα, από την ανάλυση αυτή προκύπτει ότι η βιομηχανία φαρμακευτικών προϊόντων στη Δανία δεν αντιμετωπίζει σοβαρές και ενδεχομένως παρατεινόμενες οικονομικές δυσχέρειες 7 ότι η αύξηση του όγκου των εισαγωγών των προερχομένων από την Ισπανία φαρμακευτικών προϊόντων που προστατεύονται με δίπλωμα ευρεσιτεχνίας στη Δανία, αλλά όχι και στην Ισπανία, δεν φαίνεται να είναι στο μέλλον τόσο σημαντική ώστε να δημιουργήσει σοβαρές οικονομικές δυσχέρειες στη δανική αγορά φαρμακευτικών προϊόντων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η αίτηση λήψης διασφαλιστικών μέτρων που υπέβαλε η Δανία δυνάμει του άρθρου 379 για την παράταση της μεταβατικής περιόδου που προβλέπεται στο άρθρο 47 της πράξης προσχώρησης για τα φαρμακευτικά προϊόντα που προέρχονται από την Ισπανία και προστατεύονται με διπλώματα ευρεσιτεχνίας στη Δανία, αλλά όχι στην Ισπανία, απορρίπτεται.Άρθρο 2 Η παρούσα απόφαση απευθύνεται στο Βασίλειο της Δανίας.Βρυξέλλες, 20 Δεκεμβρίου 1995.Για την ΕπιτροπήMario MONTIΜέλος της Επιτροπής